da da nb da da da da da da da da en da da da da de en nb da sv de nb da sv de nb da sv de nb da sv de nb da sv sv de nb da sv de nb da sv de nb da sv da nb da da sv de nb da sv de nb da da sv de nb da da sv de nb da sv da nb da sv de nb da sv de nb da sv da nb da sv en nb da sv de nb eo sv da nb da sv da da sv da it en de da de da en et da fr pl hu de en da da da de de fr en da da fr it fr de da da da da da ar da
28. november 2010 frokost flødegrønkålkålmælk
Jeg er tosset med mad, simpelthen rendyrket foodie! Jeg kan relatere langt de fleste samtaleemner til mad - og er altid god for en opskrift på stort set hvad som helst. Jeg kan lide at lave det meste fra bunden; jeg elsker at bage, og køber aldrig hverken brød eller kager. Jeg bryder mig generelt ikke om halv- eller helfabrikata, og det økologiske fylder også meget i mit hjem.
Som tidligere nævnt havde vi årets første julefrokost i går sammen med nogle af vores bedste venner og deres 3 børn. Menuen var temmelig børnevenlig; stegte og marinerede sild, fiskefileter med hjemmerørt remo, gravad laks, nybagt leverpostej, frikadeller med rødkål, glaseret hamburgerryg med grønlangkål og på ærespladsen… Rullepølsen fra forleden! Til at runde det hele af, havde jeg lavet en lille let dessert; foodfanatics Chokolate Mud Cake, som vist har gået sin sejrsgang i blogland, og med rette – hold op, hvor var den god!
Nå, men tilbage til grønlangkålen, som jo normalt er sønderkogt og helt finthakket. Jeg havde i stedet valgt at dampe den let, grofthakke den og dernæst koge den i en fed bechamel lavet på fonden fra hamburgerryggen. Det betød at der stadig var bid i kålen, masser af smag, og i stedet for “grøn, tyk sovs” som jeg ofte forbinder grønlangkål med, blev det et lækkert grønt tilbehør, hvor man kunne smage kålen – mums! Til trods for at der stort set ingen appetit var tilbage på daværende tidspunkt, lykkedes det os alle at spise en stor skive hamburgerryg med masser af grønlangkål og god sennep; til gengæld måtte jeg så springe leverpostejen over 🙂
Grønlangkål (julefrokost til 6 pers.)
En baljefuld grønkål (200 g drænet vægt – altså efter dampning)
1 dl god fond (gerne nedkogt fra hamburgerryg eller skinke)
Grønkålen skylles grundigt, gerne i 2 hold vand. De grove stængler fjernes og kålen dampes i vand i 5 minutter (du behøver ikke tilsætte salt på nuværende tidspunkt). Hæld kålen over i en sigte og pres vandet ud. Kom kålen over på et bræt og hak den groft med en kniv. Lav en opbagt sovs: Smelt smør i en gryde, tilsæt mel og lad det koge igennem et par minutter. Hæld fonden på og pisk grundigt. Tilsæt mælk, pisk yderligere og kom så fløde i. Sovsen skal være forholdsvis tyk. Smag til med salt og peber. Kom den hakkede grønkål i og lad det koge sammen i knap 10 minutter. Smag til igen og server sammen med skinke eller hamburgerryg.
28. november 2010 kl. 12:56
Uhm det lyder godt. Får helt lyst til en god julefrokost 🙂
Jeg springer nok lige over i dag – men spørg mig om et par dage 🙂
28. november 2010 kl. 13:46
Orv, mums – laber variant. Det er helt bestemt noget helt andet end den ‘stuvede græsplæne’ man ofte bliver tvunget ud i 😀
28. november 2010 kl. 18:43
Det var så lækkert – måske værd at overveje til vores julefrokost?
28. november 2010 kl. 19:18
Øjjjj… det kan jo være man skulle prøve det, når man engang får gravet sin grønkål fri af sneen…. 🙂
Tak for i dag!
28. november 2010 kl. 20:04
Det er bestemt lidt snegravning værd – tak for i dag 🙂
28. november 2010 kl. 19:35
Wouw – den kål ser helt fantastisk ud!! … jeg tror sgu, at jeg sender opskriften til det firma, som leverede julefrokosten på job i fredags – det var SÅ ringe!! Så kan hun lære det! 😉
28. november 2010 kl. 20:04
Øøøøv, det er så træls med dårlig julefrokostmad – det er sgu godt du kan lave ordentlig mad selv 🙂
28. november 2010 kl. 23:19
Iiih, det har jeg stadig ikke nået at lave. Det ser ellers spændende ud!
.. måske jeg når det til en julefrokost i løbet af måneden… 😉
29. november 2010 kl. 9:24
Havde jo ellers passet fint til dit kåltema 🙂 Men ja, super til julefrokost!
29. november 2010 kl. 14:39
Den ser superlækker ud, Signe. Jeg fulgte en opskrift på grønlangkål fra Hjerteforeningen forleden: http://www.hjerteforeningen.dk/index.php?pageid=27&rid=131, og undrede mig en smule over sukkermængden i opskriften. Jeg kom ca 2 spsk i, men den blev stadig for sød… ved ikke helt hvorfor kålen skulle kalde så meget på sukker, meget mystisk synes jeg.
Følger afgjort din opskrift næste gang!
29. november 2010 kl. 15:01
Er alt sukkeret ikke til de brune kartofler?
Denne opskrift er superlækker, jeg spiste lige en mad til frokost med det – mums!
3. december 2010 kl. 12:08
Hvor pinligt!! JO!! :-/
Den hvide jul « Julekalender for alle siger:
2. december 2010 kl. 1:19
[…] og en god bred sneskovl koster kun 99,95. Mindst lige så godt tip kan du finde i artiklen “Grønlangkål” hvor Signe har givet en god opskrift på sin […]
2. december 2010 kl. 19:34
Hvad er selvhævende mel og hvor køber man det?
2. december 2010 kl. 19:42
Man blander almindeligt mel (her 125 g) med 1 tsk bagepulver med top og lidt salt – vupti, selvhævende mel 🙂
Jeg glæder mig i denne Tid; nu falder Julesneen hvid, og saa maa Julen komme! | Madbloggernes Himmel siger:
12. november 2012 kl. 22:53
[…] fra Signes Mad fylder bordet med Anderillettes, Gravad laks, Grønlangkål, Lammerullepølse, Sylte, Medisterpølse og […]
Linea Toft Kuhrt siger:
31. december 2012 kl. 11:41
Her gør vi det at kålpølser, Hamburryg, medister koges sammen og Grønkålen blir spædet op med det… sammen med fløde… tilsættes lidt natron 🙂
31. december 2012 kl. 11:52
17. låge – Den hvide jul | Julekalenderen for alle siger:
23. juni 2018 kl. 23:33
[…] du mangler en rigtig god opskrift på Grønlangkål, så tjek linket, hvor Signe har givet en god opskrift på sin […]
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Pandekagekage jkeg lrg lwg wlgwrge owgnl wlgwrge owgnl wlgwrge
Hjemmelavet grenadine jkeg lrg lwg wlgwrge owgnl wlgwrge owgnl wlgwrge
"Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv."
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.